Rikunarita-ORG/Wikinium huggingface dataset:
# ชาวอเมริกันเชื้อสายอินเดีย

ชาวอเมริกันเชื้อสายอินเดีย
Indian Americans|  |
| --- |
| ร้อยละประชากรที่มีเชื้อสายอินเดียแบ่งตามรัฐในปี 2010 |
| ประชากรทั้งหมด |
| **3,861,058** 1.3% ของประชากรสหรัฐ (2018) |
| ภูมิภาคที่มีประชากรอย่างมีนัยสำคัญ |
| * นิวเจอร์ซีย์ • มหานครนิวยอร์ก • ซานฟรานซิสโกเบย์ • บัลติมอร์-วอชิงตัน • ฟิลาเดเฟีย • บอสตัน • แอตแลนตา • ชิคาโก • ดัลลัส-ฟอร์ตเวิร์ธ • ฮิวส์ตัน • ฟลอริดา • นครฟีนิกซ์ • นครดีทรอยด์ • คลีฟแลนด์ • พิตตสเบิร์ก • ลอสแอนเจลิส • นครซีแอตเติล • มินเนแอพอลิส-เซนต์พอล • ซานดิเอโก • รีเซิร์ชไทรแองเกิล
 |
| ภาษา |
| * **ภาษาอังกฤษแบบอเมริกัน** • ภาษาเบงกอล • ภาษาคุชราต • ภาษาฮินดี • ภาษาปัญจาบ • ภาษาทมิฬ • ภาษาเตลูกู • ภาษามราฐี • ภาษากันนาดา • ภาษามลยาฬัม • ภาษาอูรดู • ภาษาโอริศา • ภาษาสินธ์ • ภาษาเอเชียใต้อื่น ๆ
 |
| ศาสนา |
| 51% ศาสนาฮินดู 18.6% ศาสนาคริสต์ 10% ศาสนาอิสลาม 10% ไม่มีศาสนา 5% ศาสนาซิกข์ 2% ศาสนาเชน |
| กลุ่มชาติพันธุ์ที่เกี่ยวข้อง |
| * ชาวอเมริกันเชื้อสายเอเชียใต้ • Indo-Caribbean Americans • Indo-Fijian Americans • ชาวอเมริกันเชื้อสายเม็กซิโกและปัญจาบ • ชาวอินเดียเชื้อสายบริเตน • ชาวแคนาดาเชื้อสายอินเดีย • ชาวออสเตรเลียเชื้อสายอินเดีย • ชาวอินเดียโพ้นทะเล
 |

**ชาวอเมริกันเชื้อสายอินเดีย** (อังกฤษ: *Indian Americans*) หรือชาว**อินโด-อเมริกัน** (อังกฤษ: *Indo-Americans*) เป็นชาวอเมริกันที่มีเชื้อสายมาจากประเทศอินเดีย สำนักงานสำมะโนสหรัฐใช้คำว่า**อินเดียของเอเชีย** (อังกฤษ: *Asian Indian*) เพื่อไม่ให้สับสนกับชาวอินเดียนอเมริกัน ชนพื้นเมืองของอเมริกา ในแถบอเมริกา คำว่า "Indian" (อินเดียน; ชาวอินเดีย) นั้นในประวัติศาสตร์ถูกใช้เพื่อเรียกคนพื้นเมืองในอเมริกาต่าง ๆ นับตั้งแต่สมัยอาณานิคมของยุโรป ในศตวรรษที่ 15 ในช่วงครึ่งแรกของศตวรรษที่ 20 นั้นสำมะโนสหรัฐเลือกใช้คำว่า “ชาวฮินดู“ (Hindu) สำหรับชาวอเมริกันเชื้อสายอินเดีย

## วัฒนธรรม

### สื่อ

สถานีวิทยุภาษาปัญจาบ และภาษาฮินดี นั้นมีอยู่ในพื้นที่ที่มีชาวอินเดียอยู่มาก เช่น Punjabi Radio USA ในแคลิฟอร์เนีย, Easy96.com ในเขตนครนิวยอร์กซิตี, KLOK 1170 AM ในซานฟรานซิสโก, RBC Radio; Radio Humsafar, Desi Junction ในชิคาโก; Radio Salaam Namaste และ FunAsia Radio ในดัลลัส; และ Masala Radio, FunAsia Radio, Sangeet Radio, Radio Naya Andaz ในฮิวส์ตัน เช่นเดียวกันกับวิทยุภาษาทมิฬและภาษาเตลูกูก็มีให้บริการในชุมชนเหล่านี้ ในเดือนกรกฎาคม 2005 MTV ได้เปิดตัวเครือข่าย MTV Desi ซึ่งมีเป้าหมายคือชาวอเมริกันเชื้อสายอินเดีย อย่างไรก็ตามได้ถูกยกเลิกในภายหลัง

### ศาสนา

ศาสนาของชาวอเมริกันเชื้อสายอินเดีย (2012)
1. ศาสนาฮินดู (51.0%)
2. คริสต์โปรเตสแตนต์ (11.0%)
3. ศาสนาอิสลาม (10.0%)
4. ไม่มีศาสนา (10.0%)
5. คริสต์คาทอลิก (5.00%)
6. ศาสนาซิกข์ (5.00%)
7. ศาสนาเชน (2.00%)
8. ศาสนาคริสต์นิกายอื่น ๆ (2.00%)
9. อื่น ๆ (ศาสนาโซโรอัสเตอร์, ศาสนาพุทธ, ศาสนาบาไฮ, และศาสนายิวแบบอินเดีย) (4.00%)

ชุมชนของชาวฮินดู, ชาวคริสต์, ชาวมุสลิม, ชาวซิกข์, ชาวไชนะ, ชาวพุทธ, ชาวโซโรอัสเตอร์ และชาวยิวแบบอินเดีย ได้ก่อตั้งขึ้นในสหรัฐอเมริกา ศูนย์ศาสนาของอินเดียแห่งแรกที่ก่อตั้งในสหรัฐคือคุรุทวาราในศาสนาซิกข์ที่ Stockton, California ในปี 1912

## อ้างอิง
# เซาเทิร์นกอทิก

บ้านสวนซูเอิร์ดในอินดิเพนเดนซ์ รัฐเท็กซัส สถานที่ลักษณะนี้มักถูกใช้เป็นฉากในงานเซาเทิร์นกอทิก
**เซาเทิร์นกอทิก** (อังกฤษ: *Southern Gothic*) เป็นประเภทย่อยของบันเทิงคดีกอทิกที่มีฉากหรือแก่นเรื่องในภาคใต้ของสหรัฐ เซาเทิร์นกอทิกมักเล่าถึงตัวละครที่ผิดปกติและบกพร่องที่อาจเกี่ยวข้องกับฮูดู ฉากเรื่องที่เสื่อมโทรมและรกร้าง สถานการณ์แปลกประหลาดและเหตุการณ์เลวร้ายอันเป็นผลจากความยากจน ความแปลกแยกทางสังคม อาชญากรรมและความรุนแรง

องค์ประกอบของบันเทิงคดีกอทิกในภาคใต้ของสหรัฐ
ปรากฏครั้งแรกช่วงก่อนและหลังสงครามกลางเมืองอเมริกาในคริสต์ศตวรรษที่ 19 ในงานของเฮนรี เคลย์ ลูอิสและมาร์ก ทเวน และเป็นรูปเป็นร่างมากขึ้นในคริสต์ศตวรรษที่ 20 เมื่อคติจินตนิยมมืด (Dark Romanticism) อารมณ์ขันทางภาคใต้และวรรณกรรมธรรมชาตินิยมผสานรวมกันจนกลายเป็นเครื่องมือวิพากษ์สังคม งานประเภทเซาเทิร์นกอทิกสะท้อนภาพภาคใต้ของสหรัฐหลังการล่มสลายของสมาพันธรัฐอเมริกา (ฝ่ายใต้) และความขมขื่นของฝ่ายใต้ที่แพ้สงครามช่วงสมัยการบูรณะซึ่งเพิ่มคตินิยมเชื้อชาติ การกระทำทารุณและความสุดโต่งทางศาสนาในภูมิภาคนั้น

งานประเภทเซาเทิร์นกอทิกมักสำรวจความบ้าคลั่ง ความเสื่อมโทรม ความสิ้นหวังและสิ่งลี้ลับ รวมถึงยังมุ่งสนใจประวัติศาสตร์แรงงานทาส การเหยียดผิว ความหวาดกลัวโลกภายนอกและปัญหาสังคมจากในอดีต มีฉากซากปรักหักพังของอาคารหรือที่ดินเพาะปลูกที่เคยรุ่งเรืองในสมัยการใช้แรงงานทาส คล้ายบันเทิงคดีกอทิกที่นิยมใช้ฉากปราสาทเก่า งานประเภทเซาเทิร์นกอทิกมักเล่าเรื่องประหลาดในช่วงก่อนสงคราม (Antebellum South) หรืออดีตลึกลับในครอบครัวและสังคม ตัวอย่างนักเขียนแนวนี้ ได้แก่ ทรูแมน คาโพตี วิลเลียม ฟอกเนอร์ คอร์แม็ค แม็คคาร์ธี คาร์สัน แมคคัลเลอส์และแฟลนเนอรี โอคอนเนอร์

## อ้างอิง
# ภาพยนตร์เกินวิสัย

**ภาพยนตร์เกินวิสัย** (อังกฤษ: *cult film*) เป็นภาพยนตร์ที่มีผู้ดูอยู่ในกลุ่มผู้ชื่นชอบกลุ่มเล็ก ๆ ส่วนมากหนังจะไม่เป็นที่รู้จักในวงกว้าง อย่างไรก็ตาม ยังมีหนังที่โด่งดังจนติดระดับกระแสนิยมได้ เช่น *Easy Rider* (1969), *2001: A Space Odyssey* (1968), *A Clockwork Orange* (1971), *The Rocky Horror Picture Show* (1975), *Taxi Driver* (1976), *The Warriors* (1979), *Blade Runner* (1982), *Blue Velvet* (1986), *Pulp Fiction* (1994)

คำจำกัดความของภาพยนตร์เกินวิสัยนั้นค่อนข้างกว้าง คือ สามารถเป็นหนังประเภทไหนก็ได้ ดีหรือเลวก็ได้ สัญชาติใดก็ได้ หรือทุนต่ำทุนสูงก็ได้ เพียงแต่มีผู้ที่ชื่นชอบคลั่งไคล้อยู่ แต่โดยมากภาพยนตร์ประเภทนี้จะมีภาพในลักษณะสยองขวัญ ทุนต่ำ และคุณภาพโดยรวมต้องจัดอยู่ในขั้นเลว มีหลายเรื่องมีองค์ประกอบดิบเถื่อนและความรุนแรง ทำให้มักจะกีดกันผู้ดูผู้หญิงออก ตัวละครในภาพยนตร์เกินวิสัย ภาพยนตร์สยองขวัญอิตาลีหลายเรื่อง ตอบสนองความปรารถนาทางเพศของผู้ชาย ส่วนภาพยนตร์เกินวิสัยของฝ่ายหญิงจะมีตัวละครชายที่มักไม่มีอยู่จริงในโลก

ภาพยนตร์เกินวิสัยมักมีลักษณะบางอย่างซึ่งแปลกประหลาด หลุดโลก การเล่าเรื่องหรือเทคนิคภาพยนตร์ มีลักษณะไม่ธรรมดาที่คนส่วนใหญ่คุ้นเคย เช่น อาจจะมีตัวละครที่หวือหวาโฉ่งฉ่างอย่างกับการ์ตูน เนื้อเรื่องที่ไม่สนใจความจริง บ่อยครั้งจะได้รับสร้างเสียงวิพากษ์วิจารณ์จนกลายเป็นประเด็นถกเถียง

สำหรับหนังไทย หนังเรื่องที่พอจะจัดให้อยู่ในประเภทภาพยนตร์เกินวิสัยได้ ได้แก่ *กิ้งก่ากายสิทธิ์* (1985), *บ้านผีปอบ* (1989-2011) และ *ดึกดำดึ๋ย* (2003)

## อ้างอิง
# ภาษาโอริยา

| โอริยา |
| --- |
| ଓଡ଼ିଆ *oṛiā* |
| ออกเสียง | [oˈɽia]  |
| ประเทศที่มีการพูด | ประเทศอินเดีย |
| ภูมิภาค | รัฐโอริศา |
| ชาติพันธุ์ | ชาวโอริยา |
| ผู้พูด | 31 ล้านคน (2539) |
| ตระกูลภาษา | อินโด-ยูโรเปียน
* อินโด-อิเรเนียน
	+ อินโด-อารยัน
		- ตะวันออก
			* กลุ่มโอริยา
				+ **โอริยา**
 |
| รูปแบบก่อนหน้า | ภาษาปรากฤต
* ภาษาโอริยาเก่า
 |
| ระบบการเขียน | อักษรโอริยา |
| สถานภาพทางการ |
| ภาษาทางการของ |  อินเดีย
* รัฐโอฑิศา
* รัฐฌารขัณฑ์
* รัฐเบงกอลตะวันตก
 |
| รหัสภาษา |
| ISO 639-1 | `or` |
| ISO 639-2 | `ori` |
| ISO 639-3 | `ori` |

**ภาษาโอริยา** (Oriya, ଓଡ଼ିଆ *oṛiā*) หรือ **ภาษาโอเดีย** (Odia) เป็นภาษาที่ใช้ในรัฐโอริศาของอินเดีย และเนื่องจากมีการอพยพของแรงงาน รัฐคุชราต ก็มีคนพูดภาษาโอริยาพอสมควรด้วย (เมืองสุรัตเป็นเมืองที่มีคนพูดภาษาโอริยามากที่สุดเป็นอันดับ 2 ของอินเดีย) และเป็นภาษาราชการของอินเดียด้วย ภาษาโอริยาเป็นภาษาตระกูลอินโด-ยุโรเปียน สาขาอินโด-อารยัน และคาดว่าน่าจะพัฒนามาจากภาษาปรากฤตที่ใช้พูดในอินเดียเมื่อ 1,500 ปีก่อน มีลักษณะคล้ายกับภาษาเบงกอล ภาษาไมถิลี และภาษาอัสสัม เป็นภาษาที่ได้รับอิทธิพลจากภาษาอาหรับและภาษาเปอร์เซียน้อยที่สุดในบรรดาภาษาในอินเดียเหนือด้วยกัน แต่ได้รับอิทธิพลจากศาสนาพุทธและศาสนาเชนมาก เขียนด้วยอักษรโอริยา
# แผนปล้นลัคกี้ โชคดีนะโลแกน

| Logan Lucky |
| --- |
| Theatrical release poster |
| กำกับ | Steven Soderbergh |
| เขียนบท | Rebecca Blunt |
| อำนวยการสร้าง | * Gregory Jacobs
* Mark Johnson
* Channing Tatum
* Reid Carolin
 |
| นักแสดงนำ | * Channing Tatum
* Adam Driver
* Seth MacFarlane
* Riley Keough
* Katie Holmes
* Katherine Waterston
* Dwight Yoakam
* Sebastian Stan
* Hilary Swank
* Daniel Craig
 |
| กำกับภาพ | Peter Andrews |
| ตัดต่อ | Mary Ann Bernard |
| ดนตรีประกอบ | David Holmes |
| ผู้จัดจำหน่าย | * Fingerprint Releasing
* Bleecker Street
 |
| วันฉาย | * 9 สิงหาคม ค.ศ. 2017 (2017-08-09) (Knoxville)
* 18 สิงหาคม ค.ศ. 2017 (2017-08-18) (United States)
 |
| ความยาว | 119 minutes |
| ประเทศ | United States |
| ภาษา | English |
| ทุนสร้าง | $29 million |
| ทำเงิน | $48.5 million |

แผนปล้นลัคกี้ โชคดีนะโลแกน เป็นภาพยนตร์ตลกแนวโจรปล้นจากประเทศสหรัฐอเมริกา ออกฉายเมื่อปี 2017 กำกับโดย Steven Soderbergh ดัดแปลงจากบทต้นฉบับโดยนักเขียนบทมือใหม่ Rebecca Blunt โดย Soderbergh กำกับภาพยนตร์เรื่องนี้หลังจากละทิ้งงานกำกับภาพยนตร์ไปนาน และเป็นผู้จัดจำหน่ายภาพยนตร์เรื่องนี้ผ่านบริษัทของตัวเองคือ Fingerprint Releasing

## อ้างอิง
# สุนีล ทัตต์

| สุนีล ทัตต์ |
| --- |
| เกิด | 6 มิถุนายน พ.ศ. 2473 ภัลราช ทัตต์ |
| เสียชีวิต | 25 พฤษภาคม พ.ศ. 2548 รัฐมหาราษฏระ ประเทศอินเดีย |
| คู่สมรส | นรคีส ทัตต์ (1958 − 1981) |
| อาชีพ | นักแสดง, นักการเมือง |

**สุนีล ทัตต์** (เทวนาครี: सुनील दत्त) เกิดเมื่อ วันที่ 6 มิถุนายน พ.ศ. 2473 ณ รัฐปัญจาบ เป็นสมาชิกของพรรคคองเกรสอินเดีย เป็น ส.ส. ของรัฐมหาราษฏระ และเป็นดารานักแสดงอาวุโสของอินเดีย มีผลงานภาพยนตร์ที่มีชื่อเสียงของเขาคือ ธรณีกรรแสง อมราปาลี พระเจ้าอชาตศัตรู และรอยรักรอยมลทิน ภรรยาของเขาคือ นรคีส ทัตต์ มีบุตรสามคนได้แก่ สัญชัย ทัตต์, ปรียา ทัตต์ และ Namrata Dutt นอกจากนี้ สุนีล ทัตต์ ได้ร่วมขบวนกับมหาตมา คานธี เพื่อเรียกร้องเอกราชให้กับอินเดีย

สุนีล ทัตต์ เสียชีวิตเมื่อ วันที่ 25 พฤษภาคม พ.ศ. 2548 ด้วยโรคกล้ามเนื้อหัวใจตาย ลอยอังคารตรงริมฝั่งแม่น้ำคงคา ชาวอินเดียทั่วโลกต่างยืนไว้อาลัยในการจากไปของเขา
# ซี. โจเซฟ วิชัย

| ซี. โจเซฟ วิชัย |
| --- |
| วิชัยในปี ค.ศ. 2024 |
|  |
|  มุขยมนตรีแห่งรัฐทมิฬนาฑู คนที่ 9 |
| **อยู่ในวาระ** |
| **เริ่มดำรงตำแหน่ง**  10 พฤษภาคม ค.ศ. 2026 |
| ผู้ว่าการ | ราเชนทร อัรเลกัร |
| ก่อนหน้า | เอ็ม. เค. สฏาลิน

 |
|

| ตำแหน่งเพิ่มเติม |
| --- |
|  |
|  |
| **อยู่ในวาระ** |
| **เริ่มดำรงตำแหน่ง**  10 พฤษภาคม ค.ศ. 2026 |
| หน่วยงานอื่นที่กำกับดูแล | * หน่วยสาธารณะ
* หน่วยบริหารทืั่วไป
* หน่วยการบริการด้านการบริหาร
* หน่วยตำรวจกลาง
* หน่วยป่าไม้
* หน่วยจัดเก็บรายได้
* หน่วยตำรวจรัฐทมิฬนาฑู
* หน่วยมหาดไทย
* หน่วยริเริ่มโครงการพิเศษ
* หน่วยดำเนินงานโครงการพิเศษ
* หน่วยสวัสดิการผู้พิการ
 |
| ก่อนหน้า | เอ็ม. เค. สฏาลิน
 |

 |
| สมาชิกวิธานสภารัฐทมิฬนาฑู |
| **อยู่ในวาระ** |
| **เริ่มดำรงตำแหน่ง**  10 พฤษภาคม ค.ศ. 2026 |
| ก่อนหน้า | อาร์. ดี. เจกัร |
| เขตเลือกตั้ง | เปรัมบุร |
| ประธานพรรคตมิฬะกะ เวตติก กาฬักกัม |
| **อยู่ในวาระ** |
| **เริ่มดำรงตำแหน่ง**  2 กุมภาพันธ์ ค.ศ. 2024 |
| เลขาธิการใหญ่ | เอ็น. อานันต์ |
|  |
| ข้อมูลส่วนบุคคล |
| เกิด | จันทรเศขรัน โจเซฟ วิชัย  (1974-06-22) 22 มิถุนายน ค.ศ. 1974 มัทราส, ทมิฬนาฑู, อินเดีย |
| พรรคการเมือง | ตมิฬะกะ เวตติก กาฬักกัม (ตั้งแต่ ค.ศ. 2024) |
| คู่สมรส | สังคีตะ เจรัรณลิงกัม (สมรส 1999; 2026) |
| บุตร | 2 |
| บุพการี | * เอส. เอ. จันทรเศขร (บิดา)
* โศพา จันทรเศขร (มารดา)
 |
| การศึกษา | วิทยาลัยโลโยลา เจนไน (ลาออก) |
| อาชีพ | * นักการเมือง
* นักแสดง
 |
| ชื่อเล่น | *ตลปตี* (ท่านแม่ทัพ) |
|  |

**จันทรเศขรัน โจเซฟ วิชัย** (อังกฤษ: *Chandrasekharan Joseph Vijay*; ทมิฬ: சந்திரசேகரன் யோசப் விஜய்) (เกิดวันที่ 22 มิถุนายน ค.ศ. 1974) เป็นที่รู้จักในวงการว่า **วิชัย** (อังกฤษ: *Vijay*; ทมิฬ: விஜய்) เป็นนักการเมืองและอดีตนักแสดงชาวอินเดียที่เป็นมุขยมนตรีแห่งทมิฬนาฑูตั้งแต่ ค.ศ. 2026 ตลอดระยะเวลากว่าสามทศวรรษ เขาได้แสดงในภาพยนตร์ 68 เรื่อง และเป็นหนึ่งในนักแสดงที่ประสบความสำเร็จในเชิงพาณิชย์มากที่สุดในวงการภาพยนตร์ทมิฬ โดยมีภาพยนตร์หลายเรื่องติดอันดับภาพยนตร์ทมิฬที่ทำรายได้สูงสุดตลอดกาล และเป็นหนึ่งในนักแสดงที่ได้รับค่าตัวสูงที่สุดในอินเดีย เขาได้รับรางวัลนักแสดงมากมาย เขามีฉายาว่า "ตลปตี" (แปลว่า แม่ทัพ) และมีแฟนคลับเป็นจำนวนมาก

## แหล่งอ้างอิง
# แอมะซอนไพรม์วิดีโอ

แอมะซอนไพรม์วิดีโอ|  |
| สำนักงานใหญ่ | ซีแอตเทิล รัฐวอชิงตัน |
| พื้นที่ให้บริการ | ทั่วโลก (ยกเว้น จีนแผ่นดินใหญ่, คิวบา, อิหร่าน, เกาหลีเหนือ, รัสเซีย และ ซีเรีย) |
| อุตสาหกรรม | * ความบันเทิง
* สื่อมวลชน
 |
| สินค้า | * สื่อส่งผ่านสัญญาณต่อเนื่อง
* วีดิทัศน์ตามคำขอ
 |
| บริการ | * ผลิตภาพยนตร์
* ผลิตรายการโทรทัศน์
 |
| บริษัทแม่ | แอมะซอน |
| ยูอาร์แอล | primevideo.com |
| ผู้ใช้ |  200 ล้าน (ข้อมูลเมื่อ 3 กันยายน ค.ศ. 2022 (2022 -09-03)) |
| เปิดตัว | 7 กันยายน 2016 (2016-09-07) |

**แอมะซอนไพร์มวิดีโอ** (อังกฤษ: *Amazon Prime Video*) หรือที่เรียกกันง่าย ๆ ว่า **ไพร์มวิดีโอ** คือบริการวีดิทัศน์ตามคำขอ บริการสื่อผ่านอินเทอร์เน็ต สื่อส่งผ่านสัญญาณต่อเนื่องแบบบอกรับสมาชิก และบริการเช่าของแอมะซอน ที่นำเสนอในรูปแบบบริการแบบสแตนด์อโลนหรือเป็นส่วนหนึ่งของการสมัครสมาชิกของแอมะซอน บริการนี้จัดจำหน่ายภาพยนตร์และซีรีส์ทางโทรทัศน์เป็นหลักที่ผลิตโดยแอมะซอนสตูดิโอส์และเอ็มจีเอ็มโฮลดิงส์ หรือที่แอมะซอนให้สิทธิ์ใช้งานในชื่อแอมะซอนออริจินัลส์ พร้อมบริการโฮสต์เนื้อหาจากผู้ให้บริการรายอื่น ส่วนเสริมเนื้อหา การถ่ายทอดสดการแข่งขันกีฬา และบริการเช่าและซื้อวิดีโอ

## อ้างอิง
# ซากีร์ ฮุสเซน (นักการเมือง)

| ซากีร์ ฮุสเซน |
| --- |
|  |
|  |
| ประธานาธิบดีของอินเดีย |
| **ดำรงตำแหน่ง** 6 กรกฎาคม พ.ศ. 2510 – 6 กรกฎาคม พ.ศ. 2512 |
| นายกรัฐมนตรี | อินทิรา คานธี |
| รองประธานาธิบดี | วราหคิรี เวกฎ คิรี |
| ก่อนหน้า | สรวปัลลี ราธากฤษณัน |
| ถัดไป | วราหคิรี เวกฎ คิรี |
|  |
| ข้อมูลส่วนบุคคล |
| เกิด | 8 กุมภาพันธ์ พ.ศ. 2440 ไฮเดอราบาด ประเทศอินเดีย |
| เสียชีวิต | 6 กรกฎาคม พ.ศ. 2512 (72 ปี) กรุงนิวเดลี ประเทศอินเดีย |
| ศาสนา | อิสลาม |
| พรรคการเมือง | อิสระ |
| คู่สมรส | ชาห์ชะฮัน เบกุม |
|  |

**ดร. ซากีร์ ฮุสเซน** (อูรดู: زاکِر حسین) เกิดเมื่อวันที่ 8 กุมภาพันธ์ พ.ศ. 2440 เป็นประธานาธิบดีคนที่ 3 ของอินเดีย และเป็นประธานาธิบดีคนแรกที่เป็นชาวมุสลิม ซากีร์ ฮุสเซนสำเร็จการศึกษาระดับปริญญาเอกจากมหาวิทยาลัยเบอร์ลิน ในคณะเศรษฐศาสตร์ ซากีร์ ฮุสเซนเสียชีวิตเมื่อวันที่ 6 กรกฎาคม พ.ศ. 2512 ร่างของเขาฝังอยู่ในวิทยาเขตของญามียะ มิลลิยะ อิสลามิยะ ในนิวเดลี
# วิศวนาถัน อานันท์

| วิศวนาถัน อานันท์ |
| --- |
| อานันท์ในปี ค.ศ. 2016 |
| ชื่อเต็ม | วิศวนาถัน อานันท์ |
| ประเทศ |  อินเดีย |
| เกิด |  (1969-12-11) 11 ธันวาคม ค.ศ. 1969 เจนไน รัฐทมิฬนาฑู ประเทศอินเดีย |
| ตำแหน่งที่ได้รับ | แกรนด์มาสเตอร์ (ค.ศ. 1988) |
| แชมป์โลก | ค.ศ. 2000–02 (สมาพันธ์หมากรุกโลก) ค.ศ. 2007–2013 |
| ระดับสมาพันธ์หมากรุกโลก | 2775 (มิถุนายน 2026) |
| ระดับสูงสุด | 2817 (มีนาคม ค.ศ. 2011) |
| อันดับ | อันดับ 12 (กันยายน 2022) |
| อันดับสูงสุด | อันดับ 1 (กรกฎาคม ค.ศ. 2008) |

**วิศวนาถัน อานันท์** (ฮินดี: विश्वनाथन आनंद; อังกฤษ: *Viswanathan Anand*; 11 ธันวาคม ค.ศ. 1969 – ) เป็นนักหมากรุกสากลระดับแกรนด์มาสเตอร์ชาวอินเดีย อานันท์เป็นผู้ชนะหมากรุกชิงแชมป์โลกห้าสมัย (ค.ศ. 2000, 2007, 2008, 2010 และ 2012) และเป็นผู้ครองแชมป์โลกโดยปริยายตั้งแต่ ค.ศ. 2007 อานันท์เป็นแชมป์โลกหมากรุกสากลประเภทแรพิดของสมาพันธ์หมากรุกโลกใน ค.ศ. 2003 และเป็นที่ยอมรับโดยแพร่หลายในฐานะเป็นผู้เล่นเกมเร็วที่แข็งแกร่งที่สุดแห่งยุค

อานันท์กลายเป็นแกรนด์มาสเตอร์คนแรกของอินเดียใน ค.ศ. 1987 เขายังเป็นคนแรกที่ได้รับรางวัลราชีพคานธีเขละรตนะ ใน ค.ศ. 1991–92 ซึ่งเป็นเกียรติสูงสุดในด้านกีฬาของอินเดีย ใน ค.ศ. 2007 เขาได้รับรางวัลพลเรือนสูงสุดขั้นสองของอินเดียซึ่งมีชื่อว่าปทมะวิภูษณะ ส่งผลให้เขาเป็นนักกีฬาคนแรกที่ได้รับรางวัลคนแรกในประวัติศาสตร์ของอินเดีย นอกจากนี้ อานันท์ยังได้รับรางวัลเชสออสการ์หกสมัย (ค.ศ. 1997, 1998, 2003, 2004, 2007 และ 2008)

เขายังเป็นผู้ครองแชมป์หมากรุกสากลชิงแชมป์โลกของสมาพันธ์หมากรุกโลกตั้งแต่ ค.ศ. 2000 ถึง 2002 เมื่อครั้งที่รายการระดับโลกได้แยกออกจากกัน เขาได้กลายเป็นแชมป์หมากรุกสากลอย่างไร้ข้อโต้แย้งใน ค.ศ. 2007 และป้องกันตำแหน่งในรายการดังกล่าวเมื่อครั้งที่เผชิญกับวลาดีมีร์ ครัมนิค ใน ค.ศ. 2008 จากนั้น เขาก็ประสบความสำเร็จในการป้องกันตำแหน่งในหมากรุกสากลชิงแชมป์โลก 2010 เมื่อครั้งที่พบกับเวเซลิน โทปาลอฟ และในหมากรุกสากลชิงแชมป์โลก 2012 เมื่อครั้งที่พบกับบอริส เกลแฟนด์ ในฐานะผู้ครองแชมป์สูงสุด เขาจะต้องพบกับผู้ชนะจากรายการแคนดิเดตทัวร์นาเมนต์ที่กำลังจะจัดขึ้นสำหรับรายการหมากรุกสากลชิงแชมป์โลก 2013

อานันท์เป็นหนึ่งในหกผู้เล่นของประวัติศาสตร์ที่สามารถทำลายการให้คะแนนที่ 2,800 ของรายการจัดอันดับจากสมาพันธ์หมากรุกโลก และในเดือนเมษายน ค.ศ. 2007 เมื่อเขามีอายุได้ 37 ปี เขาได้กลายเป็นหมายเลขหนึ่งของโลกเป็นครั้งแรก เขาได้รับการจัดอันดับสูงสุดของโลกห้าครั้งในหกสมัย ตั้งแต่เดือนเมษายน ค.ศ. 2007 ถึงกรกฎาคม ค.ศ. 2008 โดยเป็นผู้ครองอันดับหนึ่งรวมระยะเวลา 15 เดือน ในเดือนตุลาคม ค.ศ. 2008 เขาได้ตกสามอันดับแรกของโลกเป็นครั้งแรกนับตั้งแต่เดือนกรกฎาคม ค.ศ. 1996 ก่อนที่อานันท์จะหวนกลับคืนสู่ที่หนึ่งของโลกอีกครั้งในวันที่ 1 พฤศจิกายน ค.ศ. 2010 หลังจากเป็นฝ่ายชนะต่อผู้ท้าชิงอันดับหนึ่งของโลกอย่างมังนึส คาลเซิน ในรายการบิลบาโอมาสเตอร์ แต่เขาก็ได้ยอมรับในฝีมือเมื่อครั้งที่อันดับสูงสุดกลับไปเป็นของคาลเซินในเดือนกรกฎาคม ค.ศ. 2011

## อ้างอิง

## อ่านเพิ่ม

* Viswanathan Anand, *My Best Games of Chess* (Gambit, 2001 (new edition))
* Edward Winter's "Books about Leading Modern Chessplayers" (Chess Notes Feature Article)

## แหล่งข้อมูลอื่น

* Viswanathan Anand chess games at 365Chess.com
* วิศวนาถัน อานันท์ player profile at Chessgames.com
# โยชิโร โมริ

| โยชิโร โมริ |
| --- |
| 森 喜朗 |
| ภาพถ่ายทางการใน ค.ศ. 2000 |
|  |
| นายกรัฐมนตรีญี่ปุ่น |
| **ดำรงตำแหน่ง** 5 เมษายน ค.ศ. 2000 – 26 เมษายน ค.ศ. 2001 |
| กษัตริย์ | สมเด็จพระจักรพรรดิอากิฮิโตะ |
| ก่อนหน้า | มิกิโอะ อาโอกิ |
| ถัดไป | จุนอิจิโร โคอิซูมิ |
| หัวหน้าพรรคเสรีประชาธิปไตย |
| **ดำรงตำแหน่ง** 5 เมษายน ค.ศ. 2000 – 24 เมษายน ค.ศ. 2001 |
| เลขาธิการ | * ฮิโรมุ โนนากะ
* มาโกโตะ โคงะ
 |
| ก่อนหน้า | เคโซ โอบูจิ |
| ถัดไป | จุนอิจิโร โคอิซูมิ |
| รัฐมนตรีว่าการกระทรวงการก่อสร้าง |
| **ดำรงตำแหน่ง** 8 สิงหาคม ค.ศ. 1995 – 11 มกราคม ค.ศ. 1996 |
| นายกรัฐมนตรี | โทมิอิจิ มูรายามะ |
| ก่อนหน้า | โคเก็ง โนซากะ |
| ถัดไป | เออิจิ นากาโอะ |
| รัฐมนตรีว่าการกระทรวงการค้าระหว่างประเทศและอุตสาหกรรม |
| **ดำรงตำแหน่ง** 12 ธันวาคม ค.ศ. 1992 – 20 กรกฎาคม ค.ศ. 1993 |
| นายกรัฐมนตรี | คิอิจิ มิยาซาวะ |
| ก่อนหน้า | โคโซะ วาตานาเบะ |
| ถัดไป | ฮิโรชิ คูมาไง |
| รัฐมนตรีว่าการกระทรวงศึกษาธิการ |
| **ดำรงตำแหน่ง** 27 ธันวาคม ค.ศ. 1983 – 1 พฤศจิกายน ค.ศ. 1984 |
| นายกรัฐมนตรี | ยาซูฮิโระ นากาโซเนะ |
| ก่อนหน้า | มิตสึโอะ เซโตยามะ |
| ถัดไป | ฮิการุ มัตสึนางะ |
| ประธานคณะกรรมการจัดการแข่งขันกีฬาโอลิมปิกและพาราลิมปิกแห่งโตเกียว |
| **ดำรงตำแหน่ง** 21 สิงหาคม ค.ศ. 2016 – 18 กุมภาพันธ์ ค.ศ. 2021 |
| ประธานไอโอซี | โทมัส บัค |
| ก่อนหน้า | Carlos Arthur Nuzman |
| ถัดไป | เซโกะ ฮาชิโมโตะ |
| หัวหน้าคณะกรรมการจัดการแข่งขันกีฬาโอลิมปิกและพาราลิมปิกแห่งโตเกียว |
| **ดำรงตำแหน่ง** 24 มกราคม ค.ศ. 2014 – 18 กุมภาพันธ์ ค.ศ. 2021 |
| ก่อนหน้า | *สถาปนาสมาคม* |
| ถัดไป | เซโกะ ฮาชิโมโตะ |
| สมาชิกสภาผู้แทนราษฎร จากจังหวัดอิชิกาวะ |
| **ดำรงตำแหน่ง** 28 ธันวาคม ค.ศ. 1969 – 20 ตุลาคม ค.ศ. 1996 |
| ก่อนหน้า | เออิจิ ซากาตะ |
| ถัดไป | *สถาปนาเขตเลือกตั้ง* |
| เขตเลือกตั้ง | เขต 1 (หลายสมาชิก) |
| **ดำรงตำแหน่ง** 20 ตุลาคม ค.ศ. 1996 – 16 พฤศจิกายน ค.ศ. 2012 |
| ก่อนหน้า | *สถาปนาเขตเลือกตั้ง* |
| ถัดไป | ฮาจิเมะ ซาซากิ |
| เขตเลือกตั้ง | เขต 2 |
|  |
| ข้อมูลส่วนบุคคล |
| เกิด |  (1937-07-14) 14 กรกฎาคม ค.ศ. 1937 โนมิ จังหวัดอิชิกาวะ จักรวรรดิญี่ปุ่น |
| พรรคการเมือง | เสรีประชาธิปไตย (เซวาไก) |
| คู่สมรส | ชิเอโกะ มากิ |
| บุตร | ยูกิ โมริ โยโกะ ฟูจิโมโตะ |
| ศิษย์เก่า | มหาวิทยาลัยวาเซดะ (บธ.บ.) |
| เว็บไซต์ | Yoshiro Mori WebSite |
|  |

**โยชิโร โมริ** (森 喜朗 (*Mori Yoshirō*); เกิดวันที่ 14 กรกฎาคม ค.ศ. 1937) เป็นนักการเมืองญี่ปุ่นที่ดำรงตำแหน่งนายกรัฐมนตรีญี่ปุ่นระหว่างเดือนเมษายน ค.ศ. 2000 ถึงเมษายน ค.ศ. 2001 เขาไม่เป็นที่นิยมในผลสำรวจความคิดเห็นขณะดำรงตำแหน่ง และเป็นที่รู้จักจากการพูดจาที่สร้างความขัดแย้งทั้งในระหว่างและหลังจากดำรงตำแหน่งนายกรัฐมนตรี

## หมายเหตุ

## อ้างอิง

## อ่านเพิ่ม

* Richards, Huw *A Game for Hooligans: The History of Rugby Union* (Mainstream Publishing, Edinburgh, 2007, ISBN 978-1-84596-255-5)

## แหล่งข้อมูลอื่น

* เว็บไซต์ทางการ (ในภาษาญี่ปุ่น)
* ข้อมูลการออกสื่อ บน ซี-สแปน
# วี. คณปติ สถปติ

| วี. คณปติ สถปติ |
| --- |
|  |
| เกิด | 30 กันยายน ค.ศ. 1927 กรอิกุฑี รัฐมัทราส บริติชอินเดีย |
| เสียชีวิต | 5 กันยายน ค.ศ. 2011 (84 ปี) เจนไน รัฐทมิฬนาฑู ประเทศอินเดีย |
| สัญชาติ | อินเดีย |
| มีชื่อเสียงจาก | สถาปนิก, ประติมากร, นักประพันธ์ |
| ขบวนการ | วาสตุศาสตร์ |
| รางวัล | ปัทมภูษาณ |

**ไวทยนาถะ คณปติ สถปติ** (อักษรโรมัน: Vaidyanatha Ganapati Sthapati, ค.ศ. 1927 – 5 กันยายน 2011) เป็น *สถปติ* (สถาปนิกและผู้สร้างโบสถ์พราหมณ์) ผู้ชำนาญการด้านการออกแบบโดยใช้หลักวาสตุศาสตร์ ตามธรรมเนียมของฤๅษีมมุณี มยัน

หลังจบการศึกษาด้านคณิตศาสตร์จากวิทยาลัย ดร. อลคัปปะ เจตติยัร (Dr. Alagappa Chettiar College) ในกรอิกุฑิ เขาเริ่มเป็น *สถปติ* ให้กับปฬนิมุรุคันเทวาลัย ในปฬนิ รัฐทมิฬนาฑู และดำรงตำแหน่งครูใหญ่วิทยาลัยสถาปัตยกรรมและประติมากรรมของรัฐประจำรัฐทมิฬนาฑูที่มามัลลปุรัมระหว่างปี ค.ศ. 1957 ถึง 1960 นับตั้งแต่คริสต์ทศวรรษ 1980 เขามีส่วนร่วมในหลักสูตรการสอนเรื่องวาสตุศาสตร์ที่มหาวิทยาลัยมัทราส หลังเกษียณอายุราชการ เขาได้ก่อตั้งองค์การและหน่วยวิจัยด้านวาสตุศาสตร์ขึ้น

## ผลงาน

### สถาปัตยกรรมและประติมากรรม

สถปติมีส่วนร่วมในชิ้นงานมากมาย โดยผลงานบางส่วนที่โดดเด่นของสถปติ เช่น

* รูปปั้นติรุวัฬฬุวัร - ประติมากรรมรูปกวีเอกชาวทมิฬ ติรุวัฬฬุวัร ที่ปลายแหลมในกันยกุมารี รัฐทมิฬนาฑู ความสูง 40.5 เมตร
* อาคารบางส่วนเช่นอาคารอำนวยการและหอสมุดของมหาวิทยาลัยทมิฬ ที่ตัญชูร
* วัฬฬุวัรโกฏฏัม เจนไน รัฐทมิฬนาฑู
* ประติมากรรมหินแกรนิตรูปวีรสตรี กันนคิ จากมหากาพย์ทมิฬเรื่องสีลัปปติกรรม ที่หอศิลป์ในปูมปุหัร เจนไน รัฐทมิฬนาฑู
* ราชโคปุรัมของเทวาลัยพระศรีราม และเทวาลัยพระศรีคเณศศิวทุรคา มหาเทวาลัยเกรตเตอร์ชิคาโก เลอมอนต์ รัฐอิลลินอยส์ สหรัฐ
* เทวาลัยพระศรีมุรุคัน ฟีจี
* สานมรรคไอราวัณเทวาลัย คาไว รัฐฮาวาย สหรัฐ
* ศรีศิววิษณุเทวาลัย รัฐแมริแลนด์ สหรัฐ
* รูปปั้นมหาพุทธรูป พุทธคยา รัฐพิหาร ประเทศอินเดีย

## งานประพันธ์

งานประพันธ์ของสถปติมีอยู่จำนวนมากซึ่งล้วนเกี่ยวของกับศาสตร์และเทคโนโลยีของวาสตุศาสตร์ เขายังก่อตั้งสำนักพิมพ์ของตนเองในชื่อ สำนักพิมพ์ทักษิณาพับลิชชิง (Dakshinaa Publishing) เพื่อตีพิมพ์และวางจำหน่ายหนังสือเกี่ยวกับวาสตุศาสตร์ ผลงานชิ้นสำคัญของเขาคือหนังสือ สถาปัตยกรรมการก่อสร้างของสถาปัตยเวท (Building architecture of Sthapatya veda) ซึ่งได้รับความสนใจในแวดวงวิชาการอย่างมาก

บรรณานุกรมงานประพันธ์ของเขาบางส่วน เช่น:

* *Building architecture of Stha-patya Veda* (Second ed.). Chennai, Tamilnadu, India: Dakshinaa Pub. House. 2005. OCLC 1533449536.
* *Building architecture of Sthāpatya Veda Volume II Sthāpatya Veda : illustrative designs* (Second ed.). Chennai, Tamilnadu, India: Dakshinaa Pub. House. 2007. OCLC 1533391422.
* *The scientific edifice of Brihadeeswara temple, Tanjore Tamilnadu* (2nd ed.). Chennai, India: Dakshinaa Pub. House. 2003. OCLC 297209860.
* *Significance of vimānam & gopuram* (2nd ed.). Chennai, India: Dakshinaa Pub. House. 2003. OCLC 297209865.

## ดูเพิ่ม

* สถาปัตยกรรมโบสถ์พราหมณ์
* เอส. เอ็ม. คณปติ
* มุติยะห์ สถปติ
* วิทยศังกัร สถปติ

## อ้างอิง

## แหล่งข้อมูลอื่น

* *ข้อมูลบุคคลบนเว็บ วาสตุเวท*, คลังข้อมูลเก่าเก็บจากแหล่งเดิมเมื่อ 26 กรกฎาคม 2010
# ไอทูนส์

ไอทูนส์
iTunes|  |
| นักพัฒนา | แอปเปิล |
| ระบบปฏิบัติการ | แมคโอเอส, ไมโครซอฟท์วินโดวส์ |
| ประเภท | มีเดียเพลเยอร์ |
| สัญญาอนุญาต | ซอฟต์แวร์กรรมสิทธิ์ |
| เว็บไซต์ | www.apple.com/th/itunes |

**ไอทูนส์** (อังกฤษ: *iTunes*, /ˈaɪtjuːnz/) เป็นซอฟต์แวร์ประยุกต์สำหรับฟังเพลงและเปิดไฟล์วิดีโอ (รองรับไฟล์ .aac, .mp3, .mp4, .mov, .m4v, .wav, .midi) พัฒนาโดยบริษัทแอปเปิล ใช้สำหรับเล่นและจัดเก็บไฟล์เพลง รวมถึงเชื่อมต่อเข้ากับ ไอทูนส์สโตร์และแอปเปิลมิวสิก

ไอทูนส์ได้รับความนิยมเนื่องจากลักษณะการใช้งานที่เรียบง่าย และสามารถดาวน์โหลดได้ฟรีจากอินเทอร์เน็ต โดยมีความสามารถอื่นที่สำคัญในการเก็บและการจัดเรียงไฟล์เพลงภายในเครื่องคอมพิวเตอร์ส่วนบุคคล โดยทำงานบนระบบปฏิบัติการแมคโอเอส วินโดวส์ 7 วินโดวส์ 8 วินโดวส์ 8.1 และ วินโดวส์ 10

## คุณลักษณะ

ผู้ใช้สามารถจัดระเบียบเพลงของตนเองได้ในรายการเพลง (playlist), แก้ไขข้อมูลของไฟล์, บันทึกซีดี, คัดลอกไฟล์ไปยัง เครื่องเล่นเพลงดิจิทัล, ซื้อเพลงผ่านร้านขายเพลงออนไลน์ที่มากับตัวโปรแกรม (iTunes Store) ซึ่งจะต้อง สมัคร Apple ID ก่อนเพื่อเข้าซื้อ, ดาวน์โหลดพอดคาสต์, สำรองไฟล์ลงในซีดีหรือดีวีดี, แสดงภาพกราฟิกที่สอดคล้องกับเพลง (visualizer), แสดงภาพปกอัลบั้มแบบตาราง (grid) และแบบคัฟเวอร์โฟลว์ (Cover Flow)

### รายการเพลง

* เราสามารถเล่นเพลงในรายการเพลงตามลำดับ หรือจะเล่นแบบสุ่มก็ได้ โดยในรุ่น 5.0 ได้เพิ่มคุณสมบัติให้รายการเพลง 'ลำเอียง' เล่นเพลงจากอัลบั้มชุดเดียวกันมากขึ้น
* ปาร์ตี้ชัฟเฟิล (Party Shuffle) สามารถเล่นลำเอียงไปทางเพลงที่มีดาวเยอะ ๆ ได้ โดยโอกาสที่เพลงจะถูกเลือกจะเพิ่มขึ้น 4% ต่อดาวแต่ละดวงที่ให้ เพลงที่ไม่มีการให้ความสำคัญจะถูกเลือกเล่นน้อยกว่า
* สมาร์ทเพลย์ลิสต์ (Smart playlists) คือรายการเพลงที่ผู้ใช้สามารถกำหนดให้ปรับปรุงตัวเองได้อัตโนมัติ เหมือนกับเลือกแสดงข้อมูลจากฐานข้อมูล

## อ้างอิง
# ชาร์ตเพลง

**ชาร์ตเพลง** (อังกฤษ: *Record chart*) คือวิธีการจัดอันดับในเรื่องความนิยมในระหว่างช่วงเวลา ตัวอย่างชาร์ตเพลงเช่น ฮิตพาเรด ฮอต 100 หรือ ท็อป 40 เป็นสิ่งเบื้องต้นการตลาดทางด้านสถิติการขาย จนกลายเป็นที่นิยมทางวัฒนธรรมสื่อที่มีชาร์ตต่าง ๆ เป็นของตนเอง

ชาร์ตมีเกณฑ์ที่แตกต่างกันไปเพื่อแสดงความนิยม โดยมากแล้วจะเป็นยอดขายอัลบั้ม เพลง คาสเซตต์ ซีดี หรือยอดการเปิดออกอากาศ และล่าสุดกับยอดดาวน์โหลด

ในบางชาร์ตจะมีลักษณะแนวเพลงเฉพาะและชาร์ตตามท้องที่นั้น (ถึงแม้ว่าชาร์ตดาวน์โหลดจะไม่ง่ายที่จะบอก) ระยะเวลาในการรวบรวมอันดับโดยมากจะเป็น 1 อาทิตย์ ซึ่งอาจจะมีการตีพิมพ์หรือออกอากาศในช่วงท้ายสัปดาห์ ผลรวมสำหรับปีหรือทศวรรษเป็นชาร์ตที่รวมมาจากชาร์ตประจำสัปดาห์นั้น ชาร์ตเพลงกลายเป็นสิ่งสำคัญในการวัดความสำเร็จของเพลงต่าง ๆ

## อ้างอิง